Virallinen lehti nro C 347 , 18/11/1996 s. 0031



A4-0269/96 Päätös neuvoston yhteisestä kannasta Euroopan parlamentin ja neuvoston direktiivin antamiseksi lääkäreiden vapaan liikkuvuuden sekä heidän tutkintotodistustensa, todistustensa ja muuta muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY muuttamisesta (C4-0381/96 - 94/0305(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0381/96 - 94/0305(COD) ((EYVL C 248, 26.8.1996, s. 71)), - ottaa huomioon ensimmäisessä käsittelyssä antamansa lausunnon ((EYVL C 183, 17.7.1995, s. 24)) komission ehdotuksesta Euroopan parlamentille ja neuvostolle (KOM(94)0626)) ((EYVL C 389, 31.12.1994, s. 19)), - ottaa huomioon komission muutetun ehdotuksen (KOM(95)0437)) ((EYVL C 28, 1.2.1996, s. 7)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon oikeusasioita ja kansalaisten oikeuksia käsittelevän valiokunnan suosituksen toiseen käsittelyyn (A4-0269/96), 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka se antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan seitsemäs kappale >Alkuperäinen teksti> olisi aiheellista, että sama komitea avustaessaan komissiota 26 ja 27 artiklan muuttamisessa toimii sääntelykomiteana, >EP:n äänestyksessä hyväksytty teksti> olisi aiheellista, että sama komitea avustaessaan komissiota 26 ja 27 artiklan muuttamisessa toimii hallintokomiteana, (Tarkistus 2) Johdanto-osan seitsemäs kappale a (uusi) >EP:n äänestyksessä hyväksytty teksti> neuvoston päätöksellä 75/364/ETY1 asetettu lääkärien koulutusta käsittelevä neuvoa-antava komitea antaa tämän päätöksen nojalla komissiolle ja jäsenvaltioille lausuntoja ja suosituksia, jotka koskevat direktiivin 93/16/ETY soveltamisalaa, @@@@@@@@@@@@@@@@ 1 EYVL L 167, 30.6.1975, s. 17 (Tarkistus 3) Johdanto-osan seitsemäs kappale b (uusi) >EP:n äänestyksessä hyväksytty teksti> kolmansissa maissa todistuksen hankkineiden jäsenvaltioiden kansalaisten ongelma käy erityisen vakavana ilmi alakohtaisten direktiivien täytäntöönpanon yhteydessä; korkeammasta koulutuksesta annettujen tutkintotodistusten tunnustamista koskevan yleisen järjestelmän soveltamisesta laaditun neuvoston kertomuksen mukaisesti tämä seikka olisi otettava huomioon myös lääkäriammattien osalta, (Tarkistus 4) 1 ARTIKLAN 4 KOHTA 44 a artiklan 3 kohdan toinen, kolmas ja neljäs alakohta (direktiivi 93/16/ETY) >Alkuperäinen teksti> Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. >EP:n äänestyksessä hyväksytty teksti> Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa: a) komissio lykkää päättämiensä toimenpiteiden soveltamista kahdella kuukaudella; >Alkuperäinen teksti> Jos neuvosto ei ole ratkaissut asiaa kahden kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. >EP:n äänestyksessä hyväksytty teksti> b) neuvosto voi määräenemmistöllä päättää asiasta toisin a) kohdassa tarkoitetun ajan kuluessa.